b'\n_START_ARTICLE_\nMejni prehod za mednarodni promet \xc5\xa0entilj\n_START_PARAGRAPH_\nMejni prehod za mednarodni promet \xc5\xa0entilj je bil do 20.12.2007 najve\xc4\x8dji mejni prehod med Republiko Slovenijo in Republiko Avstrijo na severozahodu Slovenije (Slovenske gorice), ki je na smeri Ljubljana-Maribor-\xc5\xa0entilj-Gradec-Dunaj._NEWLINE_Kompleks mejnega prehoda je bil sestavljen iz dveh lo\xc4\x8denih prehodov. Na regionalni cesti je mejni prehod imenovan \xc5\xa0entilj (stari), ve\xc4\x8dji pa je bil mejni prehod na avtocesti A1. Tovorna vozila so morala mejo pre\xc4\x8dkati tako, da so se po posebej zgrajeni cesti (kamionski cesti), ki se je odcepila od regionalne ceste, peljati na posebej zgrajene mejne platoje, kjer se je izvajal nadzor nad prevozom blaga preko dr\xc5\xbeavne meje._NEWLINE_Leta 1991, med slovensko osamosvojitveno vojno, je bil mejni prehod prizori\xc5\xa1\xc4\x8de ve\xc4\x8djega spopada._NEWLINE_V skladu z vstopom Slovenije v schengensko obmo\xc4\x8dje, je bila mejna kontrola 21. decembra 2017 ukinjena, plato za kontrolo tovornega prometa pa opu\xc5\xa1\xc4\x8den.\n_START_SECTION_\nOpis\n_START_PARAGRAPH_\nMednarodni mejni prehod \xc5\xa0entilj je bil kombinacija prometne ureditve na obstoje\xc4\x8dem mejnem prehodu na regionalni cesti za promet potnikov in predvsem za potrebe tovornega prometa in kot nov mejni prehod na novi avtocesti, za potrebe potni\xc5\xa1kega prometa._NEWLINE_Najprej je bila zgrajena 4-pasovna regionalna cesta, rampa za tovorna vozila preko nadvoza do plo\xc5\xa1\xc4\x8dadi I. (carinska kontrola na vstopu), plo\xc5\xa1\xc4\x8dad II. (parkiri\xc5\xa1\xc4\x8da za tovorna vozila na izstopu in izstopne rampe za osebna vozila) ter druge povr\xc5\xa1ine za delovanje prehoda v skupni povr\xc5\xa1ini 61.555 m\xc2\xb2 utrjenih povr\xc5\xa1in. Ta faza je bila izvedena v letih 1979 \xe2\x80\x93 1981._NEWLINE_Avtocestni odsek od avstrijske meje do \xc5\xa0entilja v dol\xc5\xbeini 1,2 km je bil v gradnji med septembrom 1989 in junijem 1991. Predstavljal je ureditev mednarodnega mejnega prehoda, ki je bil prometu predan septembra 1991. Na 400-metrskem mejnem platoju so objekti mejne kontrole, za slu\xc5\xbebene namene pa je povezan s starim mejnim prehodom \xc5\xa0entilj na regionalni cesti. Zgrajena je bila tudi avtocesta v dol\xc5\xbeini 1,2 km.'